**OZNAM - UBYTOVANIE**

Milí študenti/ky,

na základe rozhodnutia rektora o ďalšom chode ubytovania, internát C-Blok ostáva aj naďalej v prevádzke. S ohľadom na krízovú situáciu, posielam možnosti pre študentov týkajúce sa ubytovania:

**1.) „OSTÁVAM UBYTOVANÝ“**

Študent si izbu ponechá, ubytovanie môže aj naďalej využívať a zaplatí ubytovateľovi cenu za poskytnuté ubytovanie v pôvodne stanovenej výške „viď zmluva o ubytovaní“.

**2.) „VECI V ÚSCHOVE“**

Študent si v izbe ponechá len svoje osobné veci /na internáte neprebýva/.

Cena za úschovu vecí 46% z pôvodnej ceny/mesačne.

**3.) „UKONČENIE UBYTOVANIA“**

Študent sa príde odubytovať ak už izbu ďalej využívať nebude. Podmienky odubytovania sú priložené v prílohe č. 3 - ODUBYTOVANIE. Uhradené fin. prostriedky za obdobie Apríl/Máj/Jún t.j. III. splátka za ubytovanie budú študentom vrátené. Odubytovanie bude prebiehať v priebehu nasledujúcich 5 pracovných dní organizovane a disciplinovane - termín odubytovania bude študentom ponúknutý.

Prosíme vás o spätnú informáciu - pre ktorú z možností ste sa rozhodli.